Glin

Ar glin eo an div genvell a liamm eskern ar vorzhed ouzh re ar c'har : an eil etre askorn ar vorzhed hag ar skin, eben etre askorn ar vorzhed hag ar padelleg, an askorn balirek a anver penn-glin ivez. Brasañ kenvell korf an den eo ar glin.

Aesaet eo fiñvoù ar c'har gant ar glin, dre ma pleg d'he c'has war-dreñv betek kil ar vorzhed ; ne c'hall ket ar glin kas ar c'har war-raok ker pell avat, un nebeud kantimetroù hepken. Gouest eo ar glin da dreiñ un tammig, muioc'h war tu-dastum an troad (war-du ar gaol) eget war e du-skarzh (war-du an diavaez).

 Korfadurezh 
260px|Brastresadenn ur glinAlc'hwezMartial Ménard (2012), Dictionnaire français-breton, Palantines ISBN 978-2-35678-069-0
 Kigenn befarfennek
 Askorn morzhed
 Migorn kenvell
 Skodenn-gostez
 Stagell groaziet diadreñv
 Stagell groaziet diaraok
 Stagell gengostez ar spilhenn
 Spilhenn
 Stiren ar gigenn bevarfennek
 Padelleg
 Stagell gengostezel ar skin
 Kreskenn genvellañ
 Stirenn ar padelleg
 Skin
 Daoulinañ 
Daoulinañ, pe c'hoazh penndaoulinañ a ra an den pa laka e bennoù-glin war al leur kentoc'h eget chom war-sav war e zaoudroad, pe azezañ. Bez' e c'hall glinañ ivez, da lavaret eo lakaat ur penn-glin hepken war al leur.

En diavaez d'ar redi evit labour pe labour e vez an daoulinañ un arouez a sujidigezh : e lod relijionoù e taouliner evit pediñ un doue.

E lod skolioù e veze ar c'hiz lakaat ar vugale da zaoulinañ pa vezent lakaet e pinijenn. Darn a veze lakaet da zaoulinañ war ur reolenn a-benn m'o devije poan d'o fennoù-glin.

 Skeudennoù 

 Lennegezh 
 Àr en deulin, barzhonegoù gant Yann-Bêr Kalloc'h

 Notennoù 

Rummad:Korfadurezh